钦定古今图书集成/理学汇编/学行典/第191卷 > 瞿信
## 钦定古今图书集成/理学汇编/学行典/第191卷 > 瞿信

按《昆山县志》：瞿信，字实夫。自幼嗜学，善持论，平居整
暇，无疾声遽色，未尝谈人过恶，食必男女异席，衣冠
非就寝不去。兄智出游四方，信事亲尽孝，家虽贫，恒
欣欣焉。兄卒，孤儿女数人，信爱养之，婚姻一如己子。
至正闲，台寇作，信负母避寇青龙海上，筑室扁曰“闲
野”，虽居隐约，客常满座。南台御史李烈举信孝廉，不
应，卒。